Rahvusvaheline lastefestival „Muudame maailma paremaks!“

MTÜ Alirsve koostöös Eesti Noorsootöö Keskusega kuulutab välja konkursi osalejate leidmiseks rahvusvahelisele lastefestivalile **„Muudame maailma paremaks!“** (www.hope-good.net), mis toimub 17.juuli - 3.august 2013. a. Ukrainas Arteki lastelaagris ([www.artek.ua](http://www.artek.ua/)).

Esimene  rahvusvaheline lastefestival toimus 2001. a. ning osalesid 4 riigi noored – Gruusia, Ukraina, Venemaa ja Bulgaaria. 2012.a osalesid juba 54 erineva riigi noored. Festivali põhisündmused on ava- ja lõputseremoonia, Rahvusvaheline Laste Rahvaste Liiga Peaassamblee, talentide konkursid, rahu -ja rahvuspäeva tähistamine. Lisaks on noortel võimalik osaleda huviringides, debattides, lastele mõeldud koolitustel, kunstitubades, spordi- ja meelelahutusüritustel.

Festivalile/ Youth Summit’ile kandideerimiseks tuleb täita kandideerimisavaldus ning kirjutada vabas vormis motivatsioonikiri eesti või inglise keeles, miks oled sina kõige sobivam kandidaat Eestit esindama.

Kandideerimisavaldus ja motivatsioonikiri tuleb saata hiljemalt **21.maiks.2013**  e-posti aadressile [irina1003@hotmail.com](mailto:irina1003@hotmail.com). 23. maiks tehakse kandideerijatest esmane valik ning viiakse sobivate kandidaatidega läbi vestlus.

 Kandideerima ootame noori, kes:

* on 12.-15. aastased;
* valdavad lisaks eesti keelele inglise keelt ning oskavad suhelda vene keeles;
* omavad Eesti kodakondsust;
* on tolerantsed ja kohanemisvõimelised;
* valdavad mõnda muusikainstrumenti või on tegelenud laulmise, tantsimise või tsirkusekunstiga;
* on aktiivsed mõnes noorteorganisatsioonis või noortekeskuses;
* pole varem osalenud festivalil „Muudame maailma paremaks!“.

**Festivali osavõtutasu on kuni 530 eurot, mis sisaldab lennupileti, registreerimistasu ja kindlustuse** (ülejäänud kulutused (toitlustus, majutus, ekskurssioonid, huvitegevus) kaetakse noortelaagri eelarvest).

**Legendaarne Artek ootab lastefestivalile, avasta endas uusi andeid ning leia sõbrad kogu eluks!**

Lisainformatsioon:

Irina Stanovaja

MTÜ Alirsve juhatuse liige

GSM 55652541

[irina1003@hotmail.com](mailto:irina1003@hotmail.com)